Սոնյա Ռիկել

Սոնյա Ռիկել (, ), ֆրանսիացի մոդելյոր։

Կենսագրություն 
Ծնվել է Նյոյի սյուր Սենում, եվրոպացի ներգաղթյալների՝ Ռուսաստանից և Ռումինիայից Ալֆրեդ Ֆիլսի և Ֆանի Թեսլերի ընտանիքում։ Հայրը ժամագործ էր, մայրը՝ տնային տնտեսուհի։ 17 տարեկանում Սոնյա Ռիկելը աշխատանքի է անցնում  տեքստիլ խանութում որպես ցուցափեղկերի ձևավորող։ Նրա առաջին ամուսինը տրիկոտաժե հագուստեղենի խանութի սեփականատեր էր։ 1962 թվականին Սոնյա Ռիկելն  ամուսնու բուտիկի համար ստեղծեց առաջին սվիտերները և հագուստ հղիների համար և շուտով Ռիկելին սկսեցին անվանել «Տրիկոտաժի թագուհի»։

Առաջին սեփական բուտիկը Փարիզում բացել է 1986 թվականին, դե Գրենել փողոցում՝ Սենայի ձախ ափին։

Sonia Rykiel  նորաձևության տունը կանացի հագուստի հետ համատեղ թողարկում է տարբեր աքսեսուարներ և օծանելիք։

2009 թվականի դեկտեմբերին Սոնյա Ռիկելը և շվեդական  H&M առևտրային ցանցը  համատեղ թողարկեցին  «Sonia Rykiel pour H&M» ներքնազգեստի հավաքածուն։  Երկրորդ հավաքածուն թողարկվել է 2010 թվականի փետրվարին, այդ իրադարձությունը տոնվել  է Մեծ պալատում։  Հայտարարվել է նաև երրորդ հավաքածուն։

2010 թվականին Sonia Rykiel նորաձևության տունը հայտարարեց ինտերիերի գործվածքների առաջին սեփական հավաքածուի ստեղծման մասին։ 2010 թվականի հունիսին փարիզյան  «La Gallerie Catherine Houard» պատկերասրահում տեղի ունեցավ Սոնյա Ռիկելի ավելի քան 200 նկարների ցուցահանդեսը։

Կյանքի վերջին տարիներին  Ռիկելը տառապում էր Պարկինսոնյան հիվանդությամբ։ Մահացել  2016 թվականի օգոստոսի 25-ին, Փարիզում։

Ծանոթագրություններ 

Ֆրանսիացի դիզայներներ
Ֆրանսիացի նորաձևության դիզայներներ
Ֆրանսիացի մանկագիրներ
Ֆրանսիացի գործարարներ
Ֆրանսիայի հրեաներ
Ֆրանսալեզու գրողներ
Ֆրանսիացի կին գրողներ
Ֆրանսիայի հագուստ արտադրողներ
Պատվո լեգեոնի շքանշանի սպաներ
Պատվո լեգեոնի շքանշանի ասպետներ